На основу члана 32. и 73. Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон, 47/2018 и 111/2021- др. закон) члана 41., 120. и 152. Статута Општине Владичин Хан („Службени гласник Града Врања број 7/2024-пречишћен текст) на предлог Општинског већа Општине Владичин Хан, Скупштина Општине Владичин Хан, на седници одржаној дана 15.11.2024. године, донела је

**О Д Л У К У**

**О УКИДАЊУ МЕСНЕ ЗАЈЕДНИЦЕ ВЛАДИЧИН ХАН И ОБРАЗОВАЊУ МЕСНЕ ЗАЈЕДНИЦЕ ВЛАДИЧИН ХАН 1, МЕСНЕ ЗАЈЕДНИЦЕ ВЛАДИЧИН ХАН 2 И МЕСНЕ ЗАЈЕДНИЦЕ ВЛАДИЧИН ХАН 3**

**Члан 1.**

Овом Одлуком врши се укидање Месне заједнице Владичин Хан и образуовање Месне заједнице Владичин Хан 1, Месне заједнице Владичин Хан 2 и Месне заједнице Владичин Хан 3.

**Члан 2.**

Издвајањем дела подручја Месне заједнице Владичин Хан образују се :

**Месна заједница Владичин Хан 1** - за подручје насеља Владичин Хан, западно од реке Јужна Морава и јужно од реке Калиманка, а којој припадају улице: Светосавска до непарног броја 25 и до парног броја 16, Слободана Пенезића, Пролетерска, Душана Јерковића, Петра Станковића, 8. ударне српске бригаде, Владике Пајсија, Ратка Павловића, Војводе Синђелића, 1. мај, Вука Караџића, Карађорђева, Јурија Гагарина, Бранка Ћопића, Његошева и Саве Ковачевића.

**Месна заједница Владичин Хан 2** - за подручје насеља Владичин Хан, западно од реке Јужна Морава и северно од реке Калиманка, а којој припадају улице: Светосавска од непарног броја 27 до краја улице и парног броја 54 до краја улице, Немањина, 7. Јули, Предрага Митића, Боре Станковића, Светозара Марковића, Београдска, Војводе Путника, Степе Степановића, Ратка Софијанића, 8 Септембар, Жикице Јовановића Шпанца, Димитрија Митића, Јужноморавских бригада, Ђуре Салаја, Васе Смајевића, Пчињска, Доситеја Обрадовића, Косовска, Калиманска, Живојина Мишића и Иве Андрића.

**Месна заједница Владичин Хан 3** - за подручје насеља Владичин Хан, источно од реке Јужна Морава, а којој припадају улице: Светосавска од парног броја 18 до 52, Николе Тесле, Моше Пијаде, Антонија Аксентијевића, Панчићева, Симе Погачаревића, Љубе Михајловића, Ивана Милутиновића, Краља Петра Првог, Димитрије Туцовића, Пионирска, Милентија Поповића, Васе Чарапића, Михајла Пупина, Цвијићева, Војводе Бојевића, Бранка Радичевића, Косте Стаменковића, Ђуре Јакшића, Градимира Михајловића, Јована Јовановића Змаја, Вељка Влаховића, Хајдук Вељка, Југ Богдана и Цара Душана,

**Члан 3.**

Правни следбеник Месне заједнице Владичин Хан која се укида је:

**Месна заједница Владичин Хан 1** .

**Члан 4.**

Ова одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ ВЛАДИЧИН ХАН**

**Број: 06-136/12/24-I**

Дана: 15.11.2024. године

**П Р Е Д С Е Д Н И Ц А,**

**Данијела Поповић**